Kiøbenhavns Postrytter, 1794-02-21
J Forgaars (den 5te) var det den mærkværdige Dag, paa hvilken Ministeren Pitt aabnede sin Budget i Underhuset. Allerførst fremlagde han en Beregning over de til Krigens eftertrykkelige Fortsættelse fornødne Udgivter, og det i følgende Orden, Søemagten, 85000 Matroser. Et Antal, som i det andet Krigsaar endnu aldrig har været saa stort, og hvoraf der virkeligen er mynstret 76000, men de 60000 vare hværvede i forrige Aar. Dissekostede 4 Millioner 420000 Pund. Hertil kommer Søemagtens ordentlige Etat 558000, og den overordentlige 547000 Pund, tilsammen 5 Millioner 525000 Pund. Landmagten udgiør, med de i forrige Aar hværvede 30000 Mand og de nyeoprettede Regimenter samt Land milicen, 140000 Mand, som kostede 4 Millioner 362813 Pund, hvortil kommer de imellem 30 og 40000 i Brittisk Sold tagne fremmede Tropper, der koster Million 169000. Pund. Hertil regnes Armeens overordentlige Etat, 808000 Pund, altsaa for Landmagten i alt 6 Millioner 340000 Pund. – Artilleriet var i forrige Aar formeeret med 6000 Mand, og koster nu overhovedet 1 Million 345000 Pund. – Den hele Søe- og Landmagt udgiør altsaa det mageløse Antal af 250000 Mand, og koster 13 Millioner 210000 Pund, hvortil endda komme følgende Rubriker: 1) adskillige Udgivter 206000 Pund; 2) Defecter fra forrige Aars Taxer 474000, og fra Land og Malt Taxen 350000 Pund; 3) De 200000 Pund, som eengang ere bevilgede til Nationalgieldens Formindskelse, og hvormed der, Krigen uagtet, skal fortfares. 4) Halvslette Million til de i forrige Aar udstædte Skatkammersedlers Afbetaling. – Den hele Udgivt beløber sig saaledes til 19 Millioner 940000 Pund. For at tilveiebringe disse nitten Millioner foreslog Ministeren følgende Middeler: 1) Land- og Malt-Taxen, 2 Millioner 750000 Pund; 2) Ved Skatkammersedler at optage 3 Millioner 500000 Pund; 3) De consoliderte Fonds Tilvæxt, nogle Taxers Overskud og andres Vedvarelse, 2 Millioner 697000 Pund; 4) Fra det Ostindiske Compagnie, 500000 Pund, og 5) et Laan af 11 Millioner. Angaaende dette Laan erklærede Ministeren, at han allerede havde bragt det i Rigtighed med 5 af de respectableste Gentlemen her i London, og stræbt baade at forskaffe Publicum de fordeelagtigste Betingelser og Subscribenterne en billig Fordeel. (Jnteressenterne faae nemlig omtrent halvfemte Procent aarlig). - Renterne af dette Laan og Flaadegielden beregnede Ministeren til 893000 Pund. To trykkende Afgivter, nemlig af Handsker, samt Bryllups og Jordefærds-Bevilgninger, som i alt ikkun indbragte omtrent 10000 Pund om Aaret, vilde Ministeren afskaffe. Men saa maatte der sørges for 900000 Pund aarligen. Hertil kunde tages Overskudet af adskillige Taxer, som i det ringeste beløb sig til 400000 Pund; men endda fattedes en halv Million, som ved nye Taxer maatte tilveyebringes. Hertil foreslog han 1) En Penny af hver Gallon indenlandskt Brændeviin, som han beregnede til 107000 Pund om Aaret. 2) En forhøyet Afgivt af 8 til 10 Pence pr. Gallon af udenlandske Brændevine og Rum, 136000 Pund aarlig. 3) Af Skiefer, Tag, og Muursteen, 7000 Pund. 4) Af andre til Bygninger brugelige, samt hugne Stene, Pund. 5) En forhøyet Afgivt af Glasvarer, 52000 Pund. Ligeledes 6) af Papiir, 63000, og 7) af Advocatur Bevilgninger, 25000 Pund. – Sidstmeldte forhøyede Afgivt for Advocaterne bragte hele Huset i en Skoggerlatter, som varede nogle Minuter. Hr. For gjorde derved den Anmærkning, at Advocaterne ved deres Skarpsindighed sikkerligen vilde forstaae at slippe for dette Paalæg, og lade de Ulykkelige, hvis Sager de føre, udrede den.